# Tetracamphilius

Tetracamphilius és un gènere de peixos pertanyent a la família dels amfílids i a l'ordre dels siluriformes.

## Etimologia

Tetracamphilius prové dels mots grecs tetra (quatre) i akis (punt) en referència a les quatre cúspides que presenten a les dents, i Amphilius (un nom genèric per a aquest grup de peixos gats).

## Descripció

Dents petites a la mandíbula en forma de ventall i amb un màxim de quatre cúspides (en comptes de dents còniques o, fins i tot, de la seua mancança com s'esdevé en altres gèneres d'amfílids). Aleta adiposa triangular i amb el seu origen molt abans de l'origen de l'anal. Peduncle caudal esvelt i amb 9-12 vèrtebres. Aleta caudal força bifurcada i amb el lòbul inferior lleugerament més gran que el superior.

## Hàbitat i distribució geogràfica

Són peixos d'aigua dolça, demersals i de clima tropical, els quals viuen a Àfrica: són un endemisme de les conques mitjana i superior del riu Congo, incloent-hi els rius Ubangui, Mbomou, Uele, Lufira, Lulua (un afluent del riu Kasai), el llac Pool Malebo i, possiblement també, les cascades Boyoma a la República Democràtica del Congo i la República Centreafricana.

## Cladograma

| Leptoglaninae | Tetracamphilius (Roberts, 2003) Tetracamphilius angustifrons (Boulenger, 1902) Tetracamphilius clandestinus (Roberts, 2003) Tetracamphilius notatus (Nichols & Griscom, 1917) Tetracamphilius pectinatus (Roberts, 2003) Dolichamphilius Leptoglanis Psammphiletria Zaireichthys |

## Estat de conservació

Totes quatre espècies apareixen a la Llista Vermella de la UICN a causa de la pesca amb verí, la sedimentació produïda per les extraccions mineres (diamants i or a la conca del riu Ubangui a la República Centreafricana i cobalt, coure, estany i urani a Katanga), la construcció de preses, la sobrepesca, la desforestació, les pràctiques agrícoles i la contaminació provinent de la ciutat de Bangui.

## Referències

* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 5 6 7 8 9 10 11 12 Roberts, T. R., 2003. Systematics and osteology of Leptoglaninae, a new subfamily of the African catfish family Amphiliidae, with descriptions of three new genera and six new species. Proceedings of the California Academy of Sciences, vol. 54 (núm. 5): 81-132. Pàgs. 104-106.
* ↑ Species in Congo River - FishBase (anglès)
* ↑ Species in Ubangui River - FishBase (anglès)
* ↑ Skelton, P. H. i G. G. Teugels, 1986. Amphiliidae. P. 54-65. A: J. Daget, J.-P. Gosse i D. F. E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 2.
* 1 2 3 Seegers, L., 2008. The catfishes of Africa: A handbook for identification and maintenance. Aqualog Verlag A.C.S. GmbH, Alemanya. 604 p. Pàgs. 173-175.
* ↑ Species in Uélé River - FishBase (anglès)
* ↑ Species in Kasai River - FishBase (anglès)
* ↑ Tetracamphilius angustifrons - UICN (anglès)
* ↑ Species in Wagenia Falls - FishBase (anglès)
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ List of Freshwater Fishes reported from Central African Republic - FishBase (anglès)
* ↑ GBIF (anglès)
* ↑ Boulenger, G. A., 1902. Additions a la faune ichthyologique de bassin du Congo. Matériaux pour la faune du Congo. Ann. Mus. Congo (Ser. Zool.), vol. 2 (fasc. 2): 19-57, Pls. 7-16.
* ↑ Nichols, J. T. & L. Griscom, 1917. Fresh-water fishes of the Congo basin obtained by the American Museum Congo expedition, 1909-1915. Bulletin of the American Museum of Natural History. v. 37 (art. 25): 653-756, Pls. 64-83.
* ↑ Catalogue of Life (anglès)
* ↑ FishBase (anglès)
* ↑ UICN (anglès)

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Burgess, W. E., 1989. An atlas of freshwater and marine catfishes. A preliminary survey of the Siluriformes. T.F.H. Publications, Neptune City, Nova Jersey. 1-784, Pls. 1-285.
* Diogo, R., 2003. Anatomy, Phylogeny and Taxonomy of Amphiliidae. Pp. 353-384. A: Catfishes. G. Arratia, B. G. Kapoor, M. Chardon i R. Diogo (eds). Science Publishers, Infield, NH.
* Ferraris, C. J., Jr., 2007. Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa, núm. 1418: 1-628.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1028 pàgines.

## Enllaços externs

* Planet Catfish (anglès)